18. septembar, 2024

**Jesen u znaku samopouzdanja: Schwarzkopf Gliss Program samopouzdanja nastavlja da osnažuje žene**

Beograd – Jedinstveni ***Schwarzkopf Gliss Program samopouzdanja*** kreiran od strane kompanije Henkel i brenda Schwarzkopf Gliss, nastavlja se ove jeseni pod sloganom *“Snažne žene za snažan svet”*. Pedeset dama koje su dobile priliku da budu deo ovog besplatnog programa i tokom prolećnog dela stekle nova znanja i veštine, nastaviće ove jeseni da rade na razvoju ličnih i profesionalnih veština uz vrhunske predavače.

Kroz niz predavanja tokom prolećnog dela programa, polaznice su imale priliku da steknu različita znanja u oblasti ličnog i poslovnog razvoja. Od odabira karijere i pripreme za intervju, preko veština prezentovanja i timskog rada, pa do upravljanja stresom i jačanja samopouzdanja – ovaj program je obuhvatio ključne aspekte profesionalnog, ali i ličnog rasta. Nakon letnje pauze, tokom jesenjeg dela Programa samopouzdanja, polaznice će kroz seriju predavanja i radionica dobiti praktične savete koji će im pomoći da unaprede svoju karijeru i uspešno se suoče sa profesionalnim izazovima.

Prvi modul u okviru jesenjeg dela Schwarzkopf Gliss Programa samopouzdanja, pod nazivom “Tips&tricks za blistav poslovni izgled”, otvoriće Brana Kostić – makeup artist, koja će polaznicama preneti korisne savete u oblasti šminke za poslovne prilike. Ovaj modul upotpuniće i Aleksandar Dramićanin, hair artist i brend ambasador za Schwarzkopf professional Srbija, koji će upoznati polaznice sa načinima nege i stilizovanja kose. Na narednom modulu “Novi početak, novi stil”, modni stilista Ašok Murti predstaviće polaznicama pravila poslovnog oblačenja, dok će Milica Stojiljković, autor programa ličnog razvoja “Lepo mi je”, približiti temu promene posla u kasnijim godinama. Biljana Bogovac, rukovodeća partnerka kompanije PwC, govoriće na temu žena na rukovodećim pozicijama u okviru modula “Kultura uspeha”, dok će Nevena Stanisavljević, osnivačica HR World organizacije i direktorka HR Week konferencije, obraditi temu poslovne kulture. Na poslednjem susretu, pod nazivom “ZaBLISStaj u objektivu”, polaznice će se upoznati sa Schwarzkopf GLISS brendom i imaće jedinstvenu priliku da kreiraju savršenu fotografiju svog portreta rekreirajući čuveni Schwarzkopf logotip u obliku siluete.

Schwarzkopf Gliss Program samopouzdanja nije samo prilika za sticanje novih znanja i veština u ličnom i profesionalnom razvoju, već i mesto međusobnog povezivanja i inspiracije. Stvarajući zajednicu snažnih žena, program doprinosi jačanju svake polaznice da postane najbolja verzija sebe, jer samo sigurna i snažna žena je samouverena na svim životnim poljima.

**O kompaniji Henkel**

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](https://www.henkel.rs/)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.